***Почивка в Тайланд***

***„Страната на усмивките“***

***ОСТРОВ ПУКЕТ***

**Дата: 14.10.2020 г. – 23.10.2020 г.**

**10 дни/ 7 нощувки**

**Пакетни цени от 895 евро**

**1-ви ден 14.10.2020: СОФИЯ – ИСТАНБУЛ - ПУКЕТ**

**Заминаване от София в 21:30 часа за Пукет през Истанбул. Кацане на летището в Истанбул в 22:55 часа.**

**2-ри ден 15.10.2020: ПУКЕТ**

**Излитане от Истанбул в 01:55 часа. Пристигане на международното летище в Пукет в 15:55 часа. Посрещане от представител на фирмата-партньор и трансфер до хотела. Нощувка.**

**3-ти ден 16.10.2020: ПУКЕТ Закуска**

**Закуска в хотела.**

Информационна среща за запознаване с допълнителните екскурзии.

Свободно време за плаж, почивка и забавления на един от най-красивите острови в Андаманско море. Насладете се на безкрайните бели плажове, кристалното море, многобройните магазини, уютните заведения предлагащи голям избор от морска, интернационална и тайландска кухня, и винаги усмихнатите местни жители. Не пропускайте и енергичния и изпълнен с изненади нощен живот на най-известния плаж на острова - Патонг. Н**ощувка.**

**4-ти ден 17.10.2020: ПУКЕТ Закуска**

**Закуска в хотела.**

**Свободно време или възможност за целодневна екскурзия до островите Пи-Пи с включен обяд (*срещу допълнително заплащане от 95 евро на човек, продължителност около 8 часа* ).**

**Ще се качим от марината на бърза лодка, където директно ще се отправим към Maya Bay, където е сниман филма „Плажът”. Ще видим залива и ще имаме възможност да направим снимки от палубата на лодката, след което ще имаме време да се потопим в кристалните води на Loh Samah и пещерата Pileh, ще преминем близо до пещерата Виникг – дом на лястовици, които гнездят там и да видим „Плажа на маймуните“. Ще се насладим на красивия подводен свят на големия коралов риф Хин Кланг и** ще обядваме в ресторант на Phi Phi Natural Resort.

След обяд ще имаме свободно време за плуване и шнорхелинг на „Bamboo Island”. А за почитателите на подводния свят, наблизо има и коралов риф.

Връщане в хотела около 18ч.

**5-ти ден 18.10.2020: ПУКЕТ Закуска**

**Закуска в хотела.**

**Свободно време за плаж и развлечения. Вечерта възможност за посещение на „Шоу Фантазия” ( *срещу допълнително заплащане от 55 евро / 108 лева на човек ).***

Най-грандиозното и пищно шоу, което някога сте виждали, е на остров Пукет в Тайланд. Казва се Phuket FantaSea и съчетава красота, елегантност, музика, огромни декори, стотици артисти и живи животни. Това е най-големият увеселителен парк на острова, който ежедневно събира хиляди туристи, които са готови да се потопят в света на магията и фантазията. Разположен е на площ от 57 хектара и включва атракции, детски площадки, зоологическа градина, има редки албиноси животни и влечуги.

**6-ти ден 19.10.2020: ПУКЕТ Закуска**

**Закуска в хотела.**

**Свободно време за пълноценна почивка и разходки из острова. Нощувка.**

**7-ми ден 20.10.2020: ПУКЕТ Закуска**

**Закуска.**

**Свободно време на о-в Пукет или възможност за допълнителна екскурзия до залива Панг-Нга и острова на Джеймс Бонд с включен обяд (*срещу допълнително заплащане от 90 евро на човек, продължителност около 9 часа*).**

**Трансфер от хотела до марината, от където ще се качим на бърза лодка и ще се отправим към залива Панг-Нга преминавайки през остров Панак. Ще посетим острова Кох Тапу популярен като острова на Джеймс Бонд (където е снимана една от частите на филма). Ще се возим на кану в залива Ко Хонг и ще преминем през мангровите гори. Обяд в мюсюлманското селище Кох Пани изградено върху дървени колони (*включен в цената на екскурзията*). Свободно време за плаж и шнорхелинг на острова Кох Кай Най.** Връщане в хотела около 18ч**. Нощувка.**

**8-ми ден 21.10.2020: ПУКЕТ Закуска**

**Закуска в хотела. Свободно време за пълноценна почивка и разходки из острова. Нощувка.**

**09-ти ден 22.10.2020: ПУКЕТ – ИСТАНБУЛ Закуска**

**Закуска. Освобождаване на стаите и свободно време. Трансфер до летището за полет на Turkish Airlines в 21:55 часа за Истанбул.**

**10-ти ден 23.10.2020: ИСТАНБУЛ – СОФИЯ**

**Пристигане в Истанбул в 04:20 часа. Свързващ полет за София в 07:50 часа. Кацане в София в 09:10 часа.**

***Край на програмата!***

**Пакетни цени:**

|  |  |  |  |  |  |
| --- | --- | --- | --- | --- | --- |
| **Хотел** | **Пансион** | **На човек в двойна стая** | **Единична стая** | **Допълнително легло в двойна стая** | **Дете до 12 год.** |
| [**Add Plus Hotel & Spa 3\***](http://www.addplushotel.com/)**/**  Superior Room | **ВВ** | **€895 / 1750 лева** | **€1011 / 1977 лева** | **€914 / 1788 лева** | **€845 / 1653 лева** |
| **Andaman Seaview 4\*/** Superior Room | **ВВ** | **€1034 / 2022 лева** | **€1196 / 2339 лева** | **€1104 / 2159 лева** | **€1104 / 2159 лева** |
| **The Old Phuket 4\*/**  Deluxe Sino wing room | **BB** | **€1078 / 2108 лева** | **€1271 / 2486 лева** | **€1160 / 2269 лева** | **€1023 / 2001 лева** |
| **Patong Resort 4\*/**  Superior room | **BB** | **€1100 / 2151 лева** | **€1303 / 2548 лева** | **€1058 / 2069 лева** | **€1035 / 2024 лева** |

**Цената е на човек и включва:**

* Самолетен билет **София – Истанбул – Пукет - Истанбул – София с Turkish Airlines с включен 40 кг. багаж;**
* Летищни такси;
* **Трансфери летище – хотел – летище;**
* **7 нощувки със закуски на о-в Пукет в избраният хотел;**
* **Водач, придружаващ групата при минимум 25 пътуващи;**
* Медицинска застраховка – 10 000 евро ЗАД със ЗАД „Армеец” (за лица до 70 години);

**Цената не включва:**

* **Виза за Тайланд – 35 евро**
* Хранения извън посочените в програмата;
* Разходи от личен характер;
* Допълнителна екскурзия до островите Пи-Пи на о-в Пукет– 95 евро на човек с включен обяд;
* Допълнителна екскурзия до залива Панг-Нга и о-ва на Джеймс Бонд на о-в Пукет– 90 евро на човек с включен обяд;
* Шоу Фантазия – 55 евро на човек;

**Необходими документи:**

* **Международен паспорт с валидност не по-малка от 6 месеца след датата на завръщане;**
* **Актуална цветна снимка паспортен формат;**
* Попълнен формуляр за виза – предоставя се и се попълва от туроператора.

**Разписание на полетите с АК Turkish Airlines:**

|  |  |  |  |  |  |
| --- | --- | --- | --- | --- | --- |
| ***Дата*** | ***Лети от*** | ***Излита в*** | ***Каца в*** | ***Пристига в*** | ***Продължителност*** |
| 14.10.2020 | СОФИЯ | 21:30 | ИСТАНБУЛ | 22:55 | 01:25 часа |
| 15.10.2020 | ИСТАНБУЛ | 01:55 | ПУКЕТ | 15:55 | 10:00 часа |
| 22.10.2020 | ПУКЕТ | 21:55 | ИСТАНБУЛ | 04:20 + 1 (кацане на 23.10) | 10:25 часа |
| 23.10.2020 | ИСТАНБУЛ | 07:50 | СОФИЯ | 09:10 | 01:20 часа |

**Условия на резервация:**

* **При записване се внася 50 % депозит. Доплащане до 45 дни преди пътуването.**
* Офертата важи при минимум 25 туристи;
* Цената на екскурзията е калкулирана при курс на щатския долар 1 USD = 1.78 лв.;
* Пътуването е без медицински изисквания за имунизации;
* Туроператорът си запазва правото да променя последователността на изпълнение на мероприятията по програмата.
* Застраховка „Отмяна от пътуване“: Туроператорът предоставя възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Повече информация в офиса на фирмата.

Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на следните суми:

**Срокове за анулации и неустойки:**

* при наличие на повече от 80 дни преди датата на отпътуване – неустойка не се удържа;
* между 80-ия и 45-ия ден преди датата на заминаване се удържа размерът на внесения депозит, изискуем от авиокомпанията, като неустойка за анулирания самолетен билет;
* между 45-ия и 20-ия ден се удържат 70% от стойността на ТП
* при по-малко от 20 дни се удържа 100% от стойността на екскурзията.

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билени по международни полети и не по-късно от 14.09.2019 г., като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

Информация относно здравните изисквания: няма ЗАДЪЛЖИТЕЛНИ медицински и санитарни изисквания при пътуване до Тайланд.

Пътуване на лица с ограничена подвижност: Пътуването като цяло НЕ Е подходящо за лица с ограничена подвижност.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 0008846613062010010318 на ЗК „Лев Инс”АД